**Oppgaver til alle:**

Besvar én av følgende to oppgaver:

1. På hvilken side av de to krigførende blokkene kjempet polakker, ungarere, rumenere og bulgarere under første verdenskrig? Hvilke faktorer påvirket fastsettelsen av den polske, ungarske, rumenske og bulgarske stat etter krigen?

2. Diskuter den politiske utviklingen i Kongeriket av slovener, kroater og serbere/Jugoslavia i mellomkrigstiden: Hva var de dominerende konfliktene? Hva var årsakene til konfliktene?

Besvar *kort* alle følgende oppgaver:

1. Hvem var fanariotene?
2. I hvilke tre deler ble Ungarn delt etter 1526?
3. Når var Praha en av Europas mektigste byer?
4. Hvem var Nicolae Ceausescu?

**Oppgaver til studenter med spesialisering Balkan**

Besvar én av følgende to oppgaver:

1. Hva var den ungtyrkiske revolusjon og når fant den sted? Drøft de politiske konsekvensene av revolusjonen for Det osmanske riket, Bulgaria, Bosnia, og Serbia.

2. Forklar hvordan Bulgaria oppsto som stat.

**Oppgaver til studenter med spesialisering Østerrike/Tsjekkoslovakia/Ungarn**

Besvar én av følgende to oppgaver:

1. Hvilke politiske reformer ble gjennomført i Østerrike/Østerrike-Ungarn i perioden 1848 til 1918? Legg særlig vekt på å vise i hvilken grad revolusjonene i Praha og Budapest i 1848 påvirket den politiske utviklingen i imperiet i perioden.

2. Sammenlikn de politiske systemene i Tsjekkoslovakia og Ungarn i mellomkrigstiden: Hvor sterkt var demokratiet, hvilke politiske partier dominerte og hva var regjeringenes viktigste utenrikspolitiske ambisjoner?

**Oppgaver til studenter med spesialisering Polen og Baltikum**

Besvar én av følgende to oppgaver:

1. Sammenlikn de politiske systemene Polen og Litauen i mellomkrigstiden.

2. Forklar når og hvordan forestillingen om en polsk nasjonal identitet ble spredt i områdene med en polsktalende befolkning på 1800-tallet. Når og hvorfor ble denne identiteten politisert?